મુંબઇના વરિષ્ઠ પત્રકાર બલજીત પરમારનો દાવો છે કે, ર૬ ડિસેમ્બરના દિવસે ભારત સાથે રમત રમી રહેલો ડોન દાઉદ લાહોરમાં જ હતો. તે રાઇવિન્દ પેલેસમાં પણ ઉપસ્થિત રહ્યો હતો. પરમારનું કહેવું છે કે, નવાઝને ત્યાં લગ્ન સમારોહમાં ડોન દાઉદ પોતાના પરિવાર સાથે પહોંચ્યો હતો. આ પાર્ટીમાં ભારતના એક મોટા ઉદ્યોગપતિ અને મુંબઇથી કેટલાક લોકો ગયા હતા. આ એ પત્રકાર છે કે જેઓ ૮૦ના દાયકામાં દુબઇમાં દાઉદને બે વખત મળ્યાનો દાવો કરી ચુકયા છે. દાવાને જો સાચો ગણવામાં આવે તો નવાઝ શરીફની ઇમાનદારી ઉપર સવાલ ઊભા થશે.